ai4bharat/Pralekha huggingface dataset:
వ్యవసాయ మంత్రిత్వ శాఖ
రైతులకు ప్రయోజనకారిగా జాతీయ వ్యవసాయ మార్కెట్ 
వ్యవసాయ ఉత్పత్తులకు " ఒక దేశం ఒకే మార్కెట్" లక్ష్య సాధన దిశగా అడుగులు
కొత్తగా మరో 1000 మార్కెట్లకు విస్తరణ
రైతుల వ్యవసాయ ఉత్పత్తుల అమ్మకాలు పారదర్శకంగా జరిగేలా చూసి, ఉత్పత్తుల అమ్మకాలకు అవసరమైన మార్కెట్లను గుర్తించి దేశంలో ఎక్కడైనా వాటిని విక్రయించడానికి వీలు కల్పించాలన్న లక్ష్యంతో ఏర్పాటైన జాతీయ వ్యవసాయ మార్కెట్ ను మరింత విస్తరించడానికి రంగం సిద్ధం అయ్యింది. ' ఒక దేశం ఒకే మార్కెట్" వ్యవస్థను నెలకొల్పి వ్యవసాయ ఉత్పత్తులకు సరైన ధర లభించేలా చూడాలన్న లక్ష్యంతో జాతీయ వ్యవసాయ మార్కెట్ పనిచేస్తోంది.
ఇంతవరకు ఈ-నామ్ లో 18 రాష్ట్రాలు, మూడు కేంద్ర పాలిత ప్రాంతాలలో 1000 మార్కెట్లు అనుసంధానం అయ్యాయి. ఈ-నామ్ కింద కార్యకలాపాలను నిర్వహించుకోడానికి 1.69 కోట్ల మంది రైతులు, 1.55 లక్షల మంది వ్యాపారులు తమ వివరాలను నమోదు చేసుకున్నారు. పారదర్శకంగా ఆన్ లైన్ విధానంలో జరుగుతున్న బిడ్డింగ్ ప్రక్రియ రైతులకు, వ్యాపారులకు ప్రయోజనం కలిగించే విధంగా వుంది. దీనితో ఈ-నామ్ ద్వారా జరుగుతున్న వ్యాపార లావాదేవీలు పెరుగుతున్నాయి. ఇంతవరకు ఈ-నామ్ ద్వారా దాదాపు 1.22 లక్షల కోట్ల రూపాయల విలువ చేసే 4.13 కోట్ల మెట్రిక్ టన్నుల వస్తువులు, 3.68 కోట్ల కొబ్బరికాయలు, వెదురుల క్రయవిక్రయాలు జరిగాయి. ఈ పద్దతిలో రైతులకు నేరుగా చెల్లింపులు జరుగుతున్నాయి.
ఈ-నామ్ విజయవంతం కావడంతో దీనిని కేంద్ర ఆర్థికశాఖ మంత్రి శ్రీమతి నిర్మలా సీతారామన్ ప్రకటించిన విధంగా మరింత విస్తరించడానికి కృషి ప్రారంభమయ్యింది. ఇంతవరకు ఈ-నామ్ 1000 మార్కెట్లలో అందుబాటులో ఉండగా దీనిని మరో 1000 మార్కెట్లకు విస్తరించాలని నిర్ణయించారు. దీనివల్ల ఈ-నామ్ మరింత సమర్ధంగా పనిచేస్తుందని అంటున్నారు.
కోవిడ్ -19 సమయంలో ఈ-నామ్ లో ఎఫ్పీఓ ను ప్రవేశపెట్టడం జరిగింది. ఈ సౌకర్యం వల్ల రైతులు తమ ఉత్పత్తులను వ్యవసాయ మార్కెట్లకు ప్రత్యక్షంగా తీసుకురాకుండానే వాటి సేకరణ ప్రాంతాల నుంచి విక్రయించడానికి వీలు కల్పించింది. ఇంతవరకు ఈ-నామ్ లో 1844 ఎఫ్పీఓ లు వున్నాయి. ఇంతేకాకుండా గిడ్డంగుల నుంచి వ్యాపారం సాగించడానికి ఈ-నామ్ లో ఇ-ఎన్డబ్ల్యుఆర్ సౌకర్యాన్ని పొందుపరిచారు.
మార్కెట్ల మధ్య, అంతరాష్ట్ర వ్యాపార లావాదేవీలను సరళంగా పనిచేసే ఇ-ఎన్డబ్ల్యుఆర్ ప్రోత్సహిస్తుంది. తాము పంపిన వస్తువులు రవాణాలో ఎక్కడ వున్నాయన్న అంశాన్ని ఇ-ఎన్డబ్ల్యుఆర్ ద్వారా తెలుసుకోవడానికి వీలవుతుంది. కర్ణాటక రాష్ట్ర రీఎమ్ఎస్ తో ఈ-నామ్ ను అనుసంధానం చేయడంతో ఇతర మార్కెట్ వేదికల సభ్యులు ఈ-నామ్ ద్వారా విక్రయాలు సాగించి తమ ఉత్పత్తులకు మెరుగైన మార్కెట్ అవకాశాలను గుర్తించడానికి అవకాశం కలుగుతుంది.
దేశంలో వ్యవసాయ కార్యకలాపాలను సాగిస్తున్న అన్ని వ్యస్థలను అనుసంధానం చేయడంద్వారా  రైతులు తమ ఉత్పత్తుల విలువలను పెంచుకోవడానికి అవకాశం కలుగుతుంది.
' ఈ-నామ్ అనేది ఒక పథకం కాదు. ప్రతి ఒక్క రైతు తన ఉత్పత్తులను సరైన ధరను పొందడానికి సాగించే పయనం. ఈ విధానం వల్ల రైతుల ఆదాయం పెరగడంతో పాటు పనులకు సరైన ధరలు పారాదర్శక విధానంలో రవాణా కోసం అదనంగా వెచ్చించకుండానే లభిస్తాయి.
గ్రామీణాభివృద్ధి మంత్రిత్వ శాఖ
అమృత్ సరోవర్ కార్యక్రమం పురోగతిని, పర్యవేక్షణను సమీక్షించిన అత్యున్నత స్థాయి సమావేశానికి అధ్యక్షత వహించిన గ్రామీణాభివృద్ధి శాఖ కార్యదర్శి శ్రీ శైలేష్ కుమార్ సింగ్
అమృత్ సరోవర్ కార్యక్రమం పురోగతిని, పర్యవేక్షణను సమీక్షించేందుకు బుధవారం ఏర్పాటు చేసిన అత్యున్నత స్థాయి సమావేశానికి గ్రామీణాభివృద్ధి శాఖ కార్యదర్శి శ్రీ శైలేష్ కుమార్ సింగ్ అధ్యక్షత వహించారు. అదనపు కార్యదర్శి, ప్రిన్సిపల్ కార్యదర్శి, కార్యదర్శి, అన్ని రాష్ర్టాలు/ కేంద్రపాలిత ప్రాంతాల గ్రామీణాభివృద్ధి శాఖల కార్యదర్శులు, మిషన్ అమృత్ సరోవర్ రాష్ర్ట స్థాయి నోడల్ అధికారులు; వివిధ జిల్లాల నోడల్ అధికారులతో పాటు డిఎం/ డిసి/ సిఇఓలు ఈ కార్యక్రమంలో పాల్గొన్నారు.
పూర్తయిన అమృత్ సరోవర్ ల సుస్థిరత దీర్ఘకాలం ఉండేలా చూసేందుకు ఈ కార్యక్రమంలో భాగస్వాములైన ప్రతీ ఒక్కరూ తుది నాణ్యత పరీక్షలు నిర్వహించాలని గ్రామీణాభివృద్ధి కార్యదర్శి సూచించారు. అధీకృత అధికారులు జిల్లాలోని ఇతర బ్లాక్ లకు చెందిన వారై ఉండాలని కూడా ఆయన నొక్కి చెప్పారు. మహాత్మాగాంధీ ఎన్ఆర్ఇజిఎస్ నిధులతో లేదా సోషల్ ఆడిట్ తప్పనిసరి అయిన పథకాల ద్వారా నిర్మించిన/ పునరుజ్జీవింపచేసిన అమృత్ సరోవర్ల పరిశీలనకు సోషల్ ఆడిట్ టీమ్ లను పంపనున్నట్టు తెలిపారు. రాష్ర్ట ప్రభుత్వాలు/ కేంద్రపాలిత ప్రాంతాల టీమ్ లు ముందుగా తనిఖీ అయిన సైట్ల శాంపిల్ పరీక్ష నిర్వహిస్తారు. ఇవి కాకుండా ఎంపిక చేసిన పూర్తయిన అమృత్ సరోవర్ల తనిఖీకి జాతీయ స్థాయి పర్యవేక్షకులను  నియమిస్తారు. తనిఖీల వివరాలు తెలియచేయడానికి ఒక యాప్ ను కూడా అభివృద్ధి చేశారు.
పూర్తయిన అమృత్ సరోవర్లన్నింటినీ రుతుపవనాలు రావడానికి ముందే అంటే 2023 జూన్ 10వ తేదీ నాటికి ముందే భౌతికంగా తనిఖీ చేయడానికి అన్ని రాష్ర్టాలు/ యుటిలు తగు కార్యాచరణ ప్రణాళిక రూపొందించి అందుకు అనుగుణంగా తగు చర్యలు తీసుకుంటాయి. తనిఖీలో ఏవైనా లోపాలను గుర్తించినట్టయితే మెరుగుదలకు తగు దిద్దుబాటు చర్యలు చేపడతారు.
మిషన్ అమృత్ సరోవర్ ను ప్రధానమంత్రి 2022 ఏప్రిల్ 24వ తేదీన ప్రారంభించారు. ప్రతీ ఒక్క జిల్లాలోనూ కనీసం 75 అమృత్ సరోవర్లను నిర్మించడం/ పునరుజ్జీవింపచేయడం ద్వారా స్థిరమైన జలవనరులు అందుబాటులోకి తేవడం దీని లక్ష్యం. మిషన్ మార్గదర్శకాలకు అనుగుణంగా దేశంలో 50,000 అమృత్ సరోవర్ల నిర్మాణ లక్ష్యం పూర్తయింది.
ప్రభుత్వంలోని అన్నిశాఖలను భాగస్వాములను చేసుకుంటూ ఈ మిషన్ అమలు పరుస్తున్నారు. 8 కేంద్రప్రభుత్వ మంత్రిత్వ శాఖలు/ డిపార్ట్ మెంట్లు ఈ కార్యక్రమంలో భాగస్వాములుగా ఉన్నాయి. అవి గ్రామీణాభివృద్ధి మంత్రిత్వ శాఖ, భూ వనరుల మంత్రిత్వశాఖ; తాగునీరు, పారిశుధ్య మంత్రిత్వ శాఖ, జలవనరుల మంత్రిత్వ శాఖ, పంచాయతీరాజ్ మంత్రిత్వ శాఖ, అటవీ మంత్రిత్వ శాఖ; పర్యావరణం, వాతావరణ మార్పుల మంత్రిత్వ శాఖ, రైల్వే మంత్రిత్వ శాఖ; రోడ్డు, రవాణా, హైవేల మంత్రిత్వ శాఖ. వాటితో పాటు భాస్కరాచార్య నేషనల్ ఇన్ స్టిట్యూట్ ఆఫ్ స్పేస్ అప్లికేషన్ అండ్ జియో-ఇన్ఫర్మాటిక్స్  మిషన్ టెక్నికల్ భాగస్వామిగా ఉంది. రాష్ర్టాల సొంత పథకాలతో పాటు మహాత్మాగాంధీ ఎన్ఆర్ఇజిఎస్, 15వ ఫైనాన్స్ కమిషన్ గ్రాంట్లు; వాటర్ షెడ్ డెవలప్ మెంట్, హర్ ఖేత్ కో పానీ వంటి పిఎంఎస్ కెవై సబ్ స్కీమ్ ల ద్వారా రాష్ర్టాలు, జిల్లాలు కేంద్రగా మిషన్ పని చేస్తుంది. ఈ ప్రయత్నాలకు మద్దతుగా పౌరులు, ప్రభుత్వేతర వనరుల నుంచి నిధులు సమీకరించడాన్ని కూడా ఈ మిషన్ ప్రోత్సహిస్తుంది.
విద్యుత్తు మంత్రిత్వ శాఖ
బీఈఈ 31వ నేషనల్ ఎనర్జీ కన్జర్వేషన్ అవార్డ్స్, నేషనల్ ఎనర్జీ ఎఫిషియెన్సీ ఇన్నోవేషన్స్ అవార్డులను ప్రకటించింది.
ఆజాదీ కా అమృత్ మహోత్సవ్లో భాగంగా జాతీయ ఇంధన పరిరక్షణ దినోత్సవం నాడు అవార్డులు అందజేయనున్నారు.
దేశం తక్కువ కార్బన్ ఫూట్ప్రింట్ వ్యూహానికి దోహదపడుతున్న అన్వేషకులను, పరిశోధకులను సత్కరిస్తారు.
400 మందికిపైగా దరఖాస్తుదారులకు పలు రంగాలలో విస్తృత భాగస్వామ్యం ఉంది.
కేంద్ర విద్యుత్ మంత్రిత్వ శాఖ మార్గదర్శకత్వంలోని బ్యూరో ఆఫ్ ఎనర్జీ ఎఫిషియెన్సీ, జాతీయ ఇంధన పరిరక్షణ దినోత్సవం సందర్భంగా నేషనల్ ఎనర్జీ కన్జర్వేషన్ అవార్డ్స్  కార్యక్రమాన్ని నిర్వహిస్తుంది. ఇంధన వినియోగాన్ని తగ్గించుకున్న పారిశ్రామిక యూనిట్లు, సంస్థలు సంస్థల ప్రయత్నాలను ఈ సందర్భంగా ప్రోత్సహిస్తుంది. ప్రతి సంవత్సరం డిసెంబర్ 14న అవార్డులను అందజేస్తారు. ఈ సంవత్సరం, నేషనల్ ఎనర్జీ ఎఫిషియెన్సీ ఇన్నోవేషన్ అవార్డ్స్  పేరుతో మరో అవార్డు కూడా ఇస్తారు. ఈ సంవత్సరం "ఆజాదీ కా అమృత్ మహోత్సవ్"లో భాగంగా ఎన్ఈసీఏ, ఎన్ఈఈఐఏ అవార్డుల కార్యక్రమాలను నిర్వహిస్తున్నాయి. నేషనల్ ఎనర్జీ కన్జర్వేషన్ అవార్డ్స్, నేషనల్ ఎనర్జీ ఎఫిషియెన్సీ ఇన్నోవేషన్ అవార్డ్స్ అవార్డు గ్రహీతలను 14 డిసెంబర్ 2021న జాతీయ ఇంధన సంరక్షణ దినోత్సవం సందర్భంగా ప్రముఖులు సత్కరిస్తారు. ఇంధన వినియోగాన్ని తగ్గించడంతోపాటు అసాధారణ విజయాలు సాధించినందుకు వివిధ రంగాలకు చెందిన యూనిట్లకు జాతీయ ఇంధన పరిరక్షణ అవార్డులను ఇస్తారు. ఎన్ఈసీఏ  అవార్డులను పరిశ్రమ, రవాణా, భవనం, సంస్థ, ఉపకరణాల కేటగిరీల్లో ఇస్తారు. వీటికోసం ఆన్లైన్ దరఖాస్తులను ఆహ్వానించారు. వీటిని 30 విభాగాలుగా విభజించారు. ఎన్ఈసీఏ 2021 అవార్డుల కోసం ముగింపు తేదీ వరకు మొత్తం 408 దరఖాస్తుదారులు అందాయి. 14 డిసెంబర్ 2021న నిర్వహించే నేషనల్ ఎనర్జీ కన్జర్వేషన్ సందర్భంగా అవార్డులతో సత్కరిస్తారు. అవార్డు గ్రహీతలను పవర్ సెక్రటరీ అధ్యక్షతన నియమించిన అవార్డ్ కమిటీ ఖరారు చేసింది.
ఈ సంవత్సరం, నేషనల్ ఎనర్జీ కన్జర్వేషన్ అవార్డ్  కాకుండా, విద్యుత్ మంత్రిత్వ శాఖ నేషనల్ ఎనర్జీ ఎఫిషియెన్సీ ఇన్నోవేషన్ అవార్డ్ ని కూడా ప్రారంభించింది. ఇది "ఇన్నోవేటివ్ ఎనర్జీ ఎఫిషియెన్సీ టెక్నాలజీస్"ని గుర్తించడానికి, పరిశ్రమలు & రంగాలు తమ యూనిట్లలో వినూత్న ఇంధన సామర్థ్య ప్రయత్నాలను అభివృద్ధి చేసేలా ప్రోత్సహించడానికి, పోటీ భావాన్ని పెంచడానికి ఏర్పాటైన అవార్డు. కేటగిరీ ఏ  & కేటగిరీ బీ  నుండి ఆన్లైన్ దరఖాస్తులను ఆహ్వానించారు.. ఎన్ఈఈఐఏ 2021 పురస్కారాల కోసం చివరి తేదీ నాటికి మొత్తం149 మంది దరఖాస్తుదారులు అందజేశారు. ఎనర్జీ ఎఫిషియెన్సీ ఇన్నోవేషన్ అవార్డ్ ..కొత్త సాంకేతికతలను, ఆలోచనలను, ఆవిష్కరణలను ప్రోత్సహించడానికి అవసరం. ఇంధన పొదుపు సామర్థ్యాన్ని సాధించడానికి పరిశోధన & అభివృద్ధిపై ఎక్కువ దృష్టి పెట్టడానికి కొత్త పద్ధతులను అమలు చేయడాన్ని ప్రోత్సహిస్తుంది. తక్కువ వ్యవధిలో గణనీయమైన మార్పులను తీసుకురావడానికి కొత్త ఉపాధి అవకాశాల కోసం ఒక మార్గాన్ని సృష్టించగల సామర్థ్యం ఆవిష్కరణలకు ఉంటుంది.
, విస్తృత వాతావరణ లక్ష్యాలను చేరుకోవడానికి దోహదం చేస్తాయి.
సాంఘిక న్యాయం, మరియు సాధికారత మంత్రిత్వ శాఖ
దివ్యాంగుల సాధికారత శాఖను సందర్శించిన కేంద్ర సామాజిక న్యాయం, సాధికారత శాఖ మంత్రి
శాఖ నిర్వహణలోని పథకాలు, కార్యక్రమాలను సమర్థవంతంగా అమలు పరచాలని అధికారులను ఆదేశించిన డాక్టర్ వీరేంద్ర కుమార్
కేంద్ర సామాజిక న్యాయం, సాధికారత శాఖ మంత్రి డాక్టర్ వీరేంద్ర కుమార్ గురువారం మధ్యాహ్నం న్యూఢిల్లీలోని పండిట్ దీన్ దయాళ్ ఉపాధ్యాయ అంత్యోదయ భవనలో ఉన్న దివ్యాంగుల సాధికారత శాఖ కార్యాలయాన్ని సందర్శించారు.
ఈ సందర్భంగా మంత్రి శాఖ ఉద్యోగులతో సంభాషించడంతో పాటు అందుబాటులో ఉన్న అధికారులతో విస్తృతంగా చర్చలు జరిపారు.
దివ్యాంగుల కోసం దేశవ్యాప్తంగా ప్రభుత్వం నిర్వహిస్తున్న పథకాలు, కార్యక్రమాలు సమర్థవంతంగా అమలు పరచాలని డాక్టర్ కుమార్ ఆదేశించారు. కేంద్రమంత్రిగా బాధ్యతలు స్వీకరించిన తర్వాత డాక్టర్ కుమార్ తొలి సందర్శన ఇది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
మొత్తం ఎన్ సి ఆర్ లో జి ఆర్ ఏ పి స్టేజ్-IIIని తక్షణమే అమలులోకి తీసుకురావాలని నిర్ణయించిన సీఏక్యూఎం సబ్-కమిటీ స్టేజ్-I, స్టేజ్-II కింద ఉన్న అన్ని చర్యలు కొనసాగుతాయి
ఢిల్లీ మొత్తం ఎయిర్ క్వాలిటీ ఇండెక్స్ లో క్షీణిస్తున్న ధోరణిని దృష్టిలో ఉంచుకుని, ఐఐటీఎం/ఐఎండి ద్వారా వాతావరణ సూచనలను పరిగణనలోకి తీసుకుంటూ, కమిషన్ గ్రేడెడ్ రెస్పాన్స్ యాక్షన్ ప్లాన్  కింద చర్యలను ప్రారంభించేందుకు సబ్-కమిటీ ఎయిర్ క్వాలిటీ దృష్టాంతాన్ని సమీక్షించడానికి ఎన్ సి ఆర్, పరిసర ప్రాంతాలలో ఎయిర్ క్వాలిటీ మేనేజ్మెంట్  ఈరోజు సమావేశమైంది. ఢిల్లీ-ఎన్సిఆర్, ఇతర అంశాల మొత్తం గాలి నాణ్యత పారామితులను సమీక్షిస్తున్నప్పుడు, సబ్-కమిటీ ఐఎండి /ఐఐటీఎం అంచనాలు ఢిల్లీ మొత్తం ఏక్యూఐ రాబోయే రోజుల్లో 'తీవ్రమైన' కేటగిరీలోకి జారిపోవడాన్ని సూచించడం లేదని, ఇది 'వెరీ పూర్' స్థితిలోనే కొనసాగే అవకాశం ఉందని పేర్కొంది. అందువల్ల కఠినమైన పరిమితులను సడలించడం, జిఆర్ఏపి స్టేజ్-IIIని మొత్తం ఎన్ సి ఆర్ లో తక్షణమే అమలులోకి తీసుకురావడం మంచిది అని భావించారు.
ఢిల్లీ ఏ క్యూ ఐ 30.12.2022న గమనించిన 399  నుండి ఈరోజు  నమోదైన 343 కి మెరుగుపడింది. 30.12.2022న అమలుచేసిన నివారణ/నియంత్రిత జిఆర్ఏపి-III చర్యలు కూడా ఏక్యూఐ స్థాయిలు 'తీవ్రమైన' కేటగిరీ ని తాకకుండా సహాయపడి ఉండవచ్చు. ఐఎండి ద్వారా రాబోయే రోజుల్లో ఏక్యూఐ స్థాయిలు 'తీవ్రమైన' కేటగిరీకి చేరుకుంటుందని అంచనా వేయలేదు. .
జీఆర్ఏపీ సబ్-కమిటీ దాని మునుపటి సమావేశాలలో 05.10.2022, 19.10.2022, 29.10.2022 మరియు 03.11.2022) తేదీలలో మొత్తం ఎన్ సి ఆర్ లో GRAP యొక్క స్టేజ్-I, స్టేజ్-II, స్టేజ్-III మరియు స్టేజ్-IV కింద చర్యలను ప్రారంభించింది. వరుసగా. ఇంకా, సబ్-కమిటీ తన సమీక్షా సమావేశంలో 06.11.2022న జి ఆర్ ఏ ఫై స్టేజ్-IV  కింద చర్యలను ఉపసంహరించుకుంది, 14.11.2022న పరిశీలించిన తర్వాత జి ఆర్ ఏ పి స్టేజ్-III ని ఉపసంహరించుకుంది. ఢిల్లీలో గాలి నాణ్యత మెరుగుదల, తరువాతి రోజులలో ఏ క్యూ ఐ అంచనాలు. ఢిల్లీ మొత్తం ఏ క్యూ ఐలో ఆకస్మిక పెరుగుదల తర్వాత 04.12.2022న మొత్తం ఢిల్లీ-ఎన్ సి ఆర్ లో జి ఆర్ ఏ పి III దశ మళ్లీ ప్రారంభించారు. జీఆర్ఏపీ పై సబ్-కమిటీ నిర్ణయం ఆధారంగా, 30.12.02022 నుండి ఢిల్లీ సగటు గాలి నాణ్యతలో గణనీయమైన క్షీణత అంచనాకు అనుగుణంగా, ఎన్ సి ఆర్ లో 30.12.2022న జీఆర్ఏపీ దశ-III వరకు చర్యల ప్రారంభం అయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీల వద్ద అందుబాటులో 172.04 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.17 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,72,04,92,970
|
|
అందుబాటులోని నిల్వలు
|
|
11,17,10,731
11.17 కోట్లకు పైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 11.17 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
ఆసియా క్రీడల్లో మహిళల ‘50 మీటర్ల రైఫిల్ 3 పొజిషన్స్’లో స్వర్ణపతక విజేత సిఫ్త్ కౌర్ సమ్రాకు ప్రధానమంత్రి అభినందన
ఆసియా క్రీడల మహిళా ‘50 మీటర్ల రైఫిల్ 3 పొజిషన్స్’ పోటీలో స్వర్ణ పతక విజేత సిఫ్త్ కౌర్ సమ్రాను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ పోస్టు ద్వారా పంపిన సందేశంలో: న్న
“ఆసియా క్రీడల్లో మహిళల 50 మీటర్ల రైఫిల్ 3 పొజిషన్స్ పోటీలో స్వర్ణ పతకం సాధించి చరిత్ర సృష్టించిన సిఫ్త్ సమ్రాకు @SiftSamra అభినందనలు. అందునా ఈ పోటీలో ఆమె సరికొత్త రికార్డు సృష్టించడం ఆనందాన్ని రెట్టింపు చేసింది. ప్రతి భారతీయుడికీ స్ఫూర్తినిచ్చేలా దేశానికి ఘనత తెచ్చిపెట్టిన సమ్రా 3 zkభవిష్యత్తులోనూ మరిన్ని విజయాలు సాధించాలని ఆశిస్తూ ఆమెకు నా శుభాకాంక్షలు” అని ప్రధానమంత్రి పేర్కొన్నారు.
(
పౌర విమానయాన మంత్రిత్వ శాఖ
కోవిడ్-19 లాక్డౌన్ కాలంలో లైఫ్లైన్ ఉడాన్ కింద 452 విమాన రవాణా సేవలు
కోవిడ్-19 మహమ్మారి నేపథ్యంలో లాక్డౌన్ కారణంగా లైఫ్లైన్ ఉడాన్లో భాగంగా దాదాపు 452 విమానాలు రవాణా కార్యక్రమంలో పాలుపంచుకున్నాయి. ఎయిర్ ఇండియా, అలయన్స్ ఎయిర్, ఐఏఎఫ్ మరియు ప్రైవేట్ క్యారియర్ల విమానాలు రవాణా కార్యక్రమాలను చేపట్టాయి. ఇందులో 272 విమానాలను ఎయిర్ ఇండియా, అలయన్స్ ఎయిర్ సంస్థల విమానాలు ఉన్నాయి. ఈ విమానాలు ఇప్పటి వరకు 824.44 టన్నుల మేర సరుకును రవాణా చేశాయి.
ఇప్పటి వరకు లైఫ్లైన్ ఉడాన్లో భాగంగా ఆయా విమానాలు 4,41,564 కి.మీ. వైమానిక దూరం మేర ప్రయాణించాయి. కోవిడ్ -19కు వ్యతిరేకంగా భారతదేశం చేస్తున్న యుద్ధానికి మద్దతుగా కేంద్ర పౌర విమానయాన శాఖ  మారుమూల ప్రాంతాలకు అవసరమైన వైద్య, నిత్యవసర సరుకుల రవాణా చేయడానికి ‘లైఫ్లైన్ ఉడాన్’ విమానాలను నడుపుతోంది.
హెలికాప్టర్ సేవల వినియోగం..
పవన్ హన్స్ లిమిటెడ్ సహా వివిధ సంస్థల హెలికాప్టర్ సేవలను కూడా వినియోగిస్తున్నారు. జమ్ము అండ్ కాశ్మీర్, లడాఖ్తో సహా వివిధ ద్వీప ప్రాంతాలు  మరియు ఈశాన్య
ప్రాంతాలలో క్లిష్టమైన వైద్య సరుకు, రోగుల రవాణాకు ఈ హెలికాప్టర్ సేవలు వాడుతున్నారు.
పవన్ హన్స్ హెలికాప్టర్లు 4 మే 2020 వరకు 7,729 కిలోమీటర్ల దూరం ప్రయాణించి 2.27 టన్నుల సరుకును రవాణా చేశాయి. ఈశాన్య ప్రాంతం, ద్వీప భూభాగాలు మరియు కొండ రాష్ట్రాలపై ప్రత్యేక దృష్టితో ఈ సేవలను వినియోగిస్తున్నారు. ఎయిర్ ఇండియా మరియు ఐఏఎఫ్ ప్రధాన సౌజన్యంతో జమ్ము అండ్ కాశ్మీర్, లడాఖ్, ఈశాన్య ప్రాంతం మరియు ఇతర ద్వీప ప్రాంతాలకు సేవలను విస్తరిస్తున్నాయి.
ప్రయివేటు సంస్థల భాగస్వామ్యంతోనూ..
దేశీయ కార్గో ఆపరేటర్లు స్పైస్ జెట్, బ్లూ డార్ట్, ఇండిగో మరియు విస్తారా సంస్థలు వాణిజ్య ప్రాతిపదికన సరుకు రవాణా విమానాలను నడుపుతున్నాయి. స్పైస్ జెట్ 13 మార్చి 6 నుండి మే 4, 2020 వరకు 796 కార్గో విమానాలను 13,61,141 కిలోమీటర్ల దూరం ప్రయాణింప జేసి 5,817 టన్నుల సరుకును రవాణా చేసింది. వీటిలో 290 అంతర్జాతీయ కార్గో విమానాలు కూడా ఉన్నాయి. మరోవైపు బ్లూ డార్ట్ సంస్థ మార్చి 25 నుండి 2020 మే 4 వరకు 266 కార్గో విమానాలను 2,94,928 కిలోమీటర్ల దూరం మేర ప్రయాణింపజేసి దాదాపు 4,522 టన్నుల సరుకును రవాణా చేసింది. వీటిలో దాదాపు 13 అంతర్జాతీయ కార్గో విమానాలూ ఉన్నాయి. ఇండిగో సంస్థ ఏప్రిల్ 3 నుండి 2020 మే 4 వరకు 90 కార్గో విమానాలను నడిపింది. మొత్తం 1,50,803 కిలోమీటర్ల దూరం మేర ఈ విమానాలు ప్రయాణించి దాదాపు 444 టన్నుల సరుకును రవాణా చేసింది. ఇందులో దాదాపు 34 అంతర్జాతీయ విమానాలు కూడా ఉన్నాయి. ప్రభుత్వ అవసరాల కోసం ఉచితంగా రవాణా చేసిన వైద్య సామాగ్రి కూడా ఇందులో ఉంది. మరోవైపు విస్తారా సంస్థ 19 ఏప్రిల్ నుంచి మే 4వ తేదీ వరకు దాదాపు 22 కార్గో విమానాలను నడిపించాయి. ఈ విమానాలు 30,614 కిలో మీటర్ల దూరం ప్రయాణించి 144 టన్నుల మేర సరుకును రవాణా చేశాయి.
తూర్పు ఆసియాతో వాయు వంతెన ఏర్పాటు..
తూర్పు ఆసియాతో ఔషధాలు, వైద్య పరికరాలు మరియు కోవిడ్ -19 ఉపశమన పదార్థాల రవాణా కోసం కార్గో ఎయిర్ బ్రిడ్జ్ స్థాపించబడింది. ఎయిర్ ఇండియా తీసుకువచ్చిన మెడికల్ కార్గో పరిమాణం 956 టన్నులుగా ఉంది. దీనికి అదనంగా బ్లూ డార్ట్ సంస్థ ఏప్రిల్ 14 నుండి 2020 మే 4 వరకు గ్వాంగ్జౌ మరియు షాంఘై నుండి 114 టన్నుల మేర, హాంకాంగ్ నుండి దాదాపు 24 టన్నుల మేర వైద్య సామాగ్రిని రవాణా చేసింది. మరోవైపు స్పైస్జెట్ సంస్థ షాంఘై మరియు గ్వాంగ్జౌల నుండి మే 4వ తేదీ వరకు 204 టన్నుల వైద్య సామాగ్రిని, హాంగ్ కాంగ్ మరియు సింగపూర్ నుండి 16 టన్నుల వరకు వైద్య సామాగ్రిని రవాణా చేసింది.
రక్షణ మంత్రిత్వ శాఖ
తూర్పు నావికాదళానికి కొత్త చీఫ్ ఆఫ్ స్టాఫ్గా వైస్ అడ్మిరల్ బిస్వాజిత్ దాస్గుప్తా
తూర్పు నావికాదళానికి కొత్త చీఫ్ ఆఫ్ స్టాఫ్గా వైస్ అడ్మిరల్ బిస్వాజిత్ దాస్గుప్తా, ఏవీస్ఎమ్, వైఎస్ఎం, వీఎస్ఎం
 బాధ్యతలు స్వీకరించారు. అంతకు ముందు ఈ స్థానంలో సేవలందించిన వైస్
అడ్మిరల్ ఎస్.ఎన్.ఘెర్మాడే న్యూ ఢిల్లీలోని రక్షణ మంత్రిత్వ శాఖ  ఇంటిగ్రేటెడ్ హెడ్ క్వార్టర్స్ నందు కంట్రోలర్
పర్సనల్ సర్వీసెస్కు బదిలీపై వెళ్లారు. వైస్ అడ్మిరల్ బిస్వాజిత్ దాస్గుప్తా నేషనల్ డిఫెన్స్ అకాడమీ యొక్క పూర్వ
విద్యార్థి. దాస్గుప్తా 1985 లో భారత నావికాదళంలో నియమితులయ్యారు. నావిగేషన్ మరియు డైరెక్షన్ల విభాగాంలో
ఈయన సిద్ధహస్తులు. క్షిపణి వ్యవస్థతో కూడిన ఐఎన్ఎస్ నిశాంక్, ఐఎన్ఎస్ కర్ముక్, స్టీల్త్ ఫ్రిగేట్ ఐఎన్ఎస్ టాబర్ మరియు విమాన వాహక నౌక ఐఎన్ఎస్ విరాట్తో సహా నాలుగు ఫ్రంట్లైన్ నౌకలకూ ఆయన కమాండ్గా వ్యవహరించారు.
పలు హోదాల్లో మెరుగైన సేవలు..
ఇండియన్ నావల్ వర్క్ ఆఫ్ టీం  లోని ప్రధాన కార్యాలయంలో ఆపరేషనల్, ట్రైనింగ్ మరియు కమాండర్ వర్క్ఫోర్స్ బాధ్యతలు నిర్వహించారు. డిఫెన్స్ సర్వీసెస్ స్టాఫ్ కాలేజీ  లో డైరెక్టింగ్ స్టాఫ్గాను, నేవీ నావిగేషన్ అండ్ డైరెక్షన్ స్కూల్ ఆఫీసర్ ఇన్చార్జీగా వ్యవహిరించారు. వెస్ట్రన్ ఫ్లీట్ యొక్క చీఫ్ ఆఫ్ నావల్ స్టాఫ్ మరియు ఫ్లీట్ ఆపరేషన్ ఆఫీసర్ నావల్ అసిస్టెంట్గా కూడా వ్యవహరించారు. ఫ్లాగ్ ర్యాంకు పదోన్నతి పొందిన తరువాత ముంబైలోని వెస్ట్రన్ నావల్ కమాండ్ హెడ్ క్వార్టర్స్ నందు చీఫ్ స్టాఫ్ ఆఫీసర్  గా నియమితులయ్యారు. 2017-18 మధ్యన విశాఖపట్నం వద్ద ప్రతిష్టాత్మక ఈస్టర్న్ ఫ్లీట్ యొక్క కమాండ్ను నిర్వహించారు. ఆ తరువాత న్యూఢిల్లిలోని ఎన్సీసీ ప్రధాన కార్యాలయం అదనపు డైరెక్టర్ జనరల్ గా కూడా ఆయన నియమితులయ్యారు. వైస్ అడ్మిరల్ హోదాలో పదోన్నతి పొందిన తరువాత మరియు విశాఖపట్నం చీఫ్ ఆఫ్ స్టాఫ్, ఈస్టర్న్ నావల్ కమాండ్కు తిరిగి రాకముందు ఈయన న్యూఢిల్లీలోని రక్షణ మంత్రిత్వ శాఖ  ఇంటిగ్రేటెడ్ హెడ్ క్వార్టర్స్ లో కంట్రోలర్ పర్సనల్ సర్వీసెస్గా కూడా వ్యవహరించారు.
వివిధ పతకాలు ఆయన సొంతం..
అడ్మిరల్ బిస్వాజిత్ దాస్గుప్తా డిఫెన్స్ సర్వీసెస్ కమాండ్ అండ్ స్టాఫ్ కాలేజీ, బంగ్లాదేశ్, ఆర్మీ వార్ కాలేజ్, మేహావ్ మరియు న్యూఢిల్లీలోని నేషనల్ డిఫెన్స్ కాలేజీల గ్రాడ్యుయేట్. ఫ్లాగ్ ఆఫీసర్ విశిష్ట సేవలకు గుర్తింపుగా ఆయనకు అతివిశిష్ట సేవా మెడల్, విశిష్ట సేవా పతకాలు అడ్మిరల్ బిస్వాజిత్ దాస్గుప్తా అందుకున్నారు. ఆపరేషన్ రాహత్ ఆధ్వర్యంలో 2015 లో కలహాలతో బాధపడుతున్న యెమెన్ నుండి తరలింపు కార్యకలాపాలను మేటిగా సమన్వయపరిచినందుకు గాను యుద్ధసేవా పతకాన్ని కూడా ఆయన అందుకున్నారు.
రహదారి రవాణా, హైవేల మంత్రిత్వ శాఖ
డ్రైవింగ్ శిక్షణ, పరిశోధన సంస్థ
రాష్ట్రాలు/ కేంద్ర పాలిత ప్రాంతాలలో ఐడిటిఆర్ ల ఏర్పాటు కోసం రోడ్డు రవాణా, హైవేల మంత్రిత్వ శాఖ తన పథకం కింద ఇన్స్టిట్యూట్ ఆఫ్ డ్రైవింగ్ ట్రైనింగ్ అండ్ రీసెర్చ్  మంజూరు చేసింది. రాష్ట్రంలో ఇప్పటికే మంజూరైన ఐడిటిఆర్తో సహా 5 కోట్ల జనాభాకు ఒక ఐడిటిఆర్ అనే ప్రమాణాల ప్రకారం రాష్ట్రాలు/ కేంద్ర పాలిత ప్రాంతాలలో మరిన్ని ఐడిటిఆర్ లను ఏర్పాటు చేయడానికి 15వ ఫైనాన్స్ కమిషన్ సైకిల్ వ్యవధిలో పథకాన్ని కొనసాగించింది. జనాభా ప్రమాణాల ప్రకారం, బీహార్, గుజరాత్, రాజస్థాన్, తమిళనాడు, ఉత్తరప్రదేశ్, పశ్చిమ బెంగాల్ .. ఈ 6 రాష్ట్రాలు 15వ ఆర్థిక సంఘం వ్యవధిలో కొత్త ఐడిటిఆర్ ల ఏర్పాటుకు అర్హత పొందాయి.
పథకం కింద ఉన్న నిబంధనల ప్రకారం ఐడిటిఆర్ ఏర్పాటు కోసం ప్రతిపాదించిన భూమి వివరాలతో సహా వివరణాత్మక ప్రాజెక్ట్ నివేదికతో సంబంధిత రాష్ట్ర ప్రభుత్వం రోడ్డు రవాణా, హైవేల మంత్రిత్వ శాఖ కి ఈ పథకం కింద ప్రతిపాదన సమర్పించింది.
రోడ్డు రవాణా, హైవేల మంత్రిత్వ శాఖ మూలధన పెట్టుబడిలో 100% ఏక విడత సహాయాన్ని అందిస్తుంది, ఈ క్రింది వివరాల ప్రకారం ఐడిటిఆర్ కి గరిష్టంగా రూ.17.25 కోట్లకు లోబడి ఉంటుంది:
i. సివిల్ నిర్మాణం : రూ. 14 కోట్లు
ii .ఆఫిస్, వర్క్ షాప్ పరికరాలు: రూ. 0.75 కోట్లు
iii.వాహనం సిమ్యులేటర్ : రూ.2.50 కోట్లు
ప్రాజెక్ట్ భౌతిక పురోగతి ప్రకారం ఆర్థిక సహాయాన్ని వాయిదాలలో విడుదల చేయడానికి పథకం అవకాశం ఇస్తుంది. మొబిలైజేషన్ అడ్వాన్స్గా మంజూరైన కేంద్ర సహాయంలో 20%కి సమానమైన మొత్తాన్ని విడుదల చేయడానికి పథకం వల్ల ఆస్కారం ఉంది. మునుపటి ఇన్స్టాల్మెంట్కు వ్యతిరేకంగా యుటిలైజేషన్ సర్టిఫికేట్, పని భౌతిక పురోగతిపై తదుపరి వాయిదాలు విడుదల అవుతాయి. మంజూరైన ఆర్థిక సహాయంలో 15%కి సమానమైన చివరి విడత ప్రాజెక్ట్ పూర్తయిన తర్వాత, యుటిలైజేషన్ సర్టిఫికేట్, ముగింపు నివేదికను స్వీకరించిన తర్వాత రీయింబర్స్మెంట్గా విడుదల చేస్తారు. పథకం కింద నిధుల దుర్వినియోగం గురించి మంత్రిత్వ శాఖ దృష్టికి రాలేదు. రోడ్డు రవాణా, రహదారుల మంత్రిత్వ శాఖ కూడా 15వ ఫైనాన్స్ కమిషన్ సైకిల్ వ్యవధిలో రీజనల్ డ్రైవింగ్ ట్రైనింగ్ సెంటర్  ఏర్పాటు పథకాన్ని కొనసాగించింది. 2.50 కోట్ల జనాభాకు ఒక ఆర్ డి టి సి ఉంటుంది.
ఈ సమాచారాన్ని కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ లోక్సభలో లిఖితపూర్వక సమాధానంలో తెలిపారు.
(Visitor Counter : 92
ఆర్థిక మంత్రిత్వ శాఖ
బ్యాంకుల క్రమబద్ధీకరణ  ఆర్డినెన్స్, 2020కి రాష్ట్రపతి ఆమోదం
సహకార బ్యాంకుల మెరుగైన నిర్వహణ, పటిష్ట నియంత్రణ కోసం సవరణలు
ప్రజలు లేదా ఖాతాదారులు లేదా బ్యాంకింగ్ లేదా సరైన నిర్వహణ ప్రయోజనాల కోసం పునర్నిర్మాణం లేదా సమ్మిళితానికి వీలు
బ్యాంకు ఖాతాదారుల భద్రతను మరింత పటిష్టపరిచేందుకు, బ్యాంకుల క్రమబద్దీకరణ  ఆర్డినెన్స్, 2020కి రాష్ట్రపతి రామ్నాథ్ కోవింద్ ఆమోదముద్ర వేశారు.
ఆర్డినెన్స్ ద్వారా బ్యాంకుల క్రమబద్ధీకరణ చట్టం, 1949కు సవరణలు చేసి, సహకార బ్యాంకులకు వర్తింపజేస్తారు. ఖాతాదారుల ప్రయోజనాలను పరిరక్షించడానికి, సహకార బ్యాంకులను రిజర్వ్ బ్యాంకు పర్యవేక్షణలోకి తెచ్చి, వాటి పరిపాలనను మెరుగుపరచడానికి ఆర్డినెన్స్ ద్వారా వీలవుతుంది. సహకార చట్టాల కింద ఉన్న సహకార సంఘాల రిజిస్ట్రార్ల అధికారాలు యథావిధిగానే కొనసాగుతాయి. ప్రాథమిక వ్యవసాయ పరపతి సంఘాలు  లేదా వ్యవసాయం కోసం దీర్ఘకాలిక రుణాలు ఇచ్చే సహకార సంఘాలకు కొత్త సవరణలు వర్తించవు. బ్యాంక్ లేదా బ్యాంకర్ లేదా బ్యాంకింగ్ పదాలు వాడని, చెక్కులను డ్రా చేయని సంస్థలకు కూడా సవరణలు వర్తించవు.
బ్యాంకుల క్రమబద్ధీకరణ చట్టంలోని సెక్షన్ 45ను కూడా ఆర్డినెన్స్ ద్వారా సవరిస్తారు. దీనివల్ల ప్రజలు, ఖాతాదారులు, బ్యాంకు వ్యవస్థ ప్రయోజనాలు కాపాడటానికి లేదా సరైన నిర్వహణ కోసం మారటోరియం అవసరం లేకుండానే బ్యాంకు పునర్నిర్మాణం లేదా సమ్మేళనానికి వీలవుతుంది. బ్యాంకు ఆర్థిక వ్యవస్థకు ఆటంకం కలగకుండా ఈ ప్రక్రియ సాగుతుంది.
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్య రంగం లో సహకారం అంశం పై భారతదేశాని కి మరియు బిల్ ఎండ్ మిలిండా గేట్స్ ఫౌండేశన్  కు మధ్య సహకారపూర్వక ఒప్పందాని కి ఎక్స్- పోస్ట్-ఫ్యాక్టో ఆమోదాన్ని తెలిపిన మంత్రిమండలి
ఆరోగ్య రంగం లో సహకారం అంశం పై భారతదేశ ప్రభుత్వానికి చెందిన ఆరోగ్యం మరియు కుటుంబ సంక్షేమ విభాగం కు మరియు బిల్ ఎండ్ మిలిండా గేట్స్ ఫౌండేశన్  ల మధ్య కుదిరినటువంటి సహకారపూర్వక ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్-ఫ్యాక్టో ఆమోదాన్ని తెలిపింది. ఈ ఒప్పందం పై బిఎమ్ జిఎఫ్ కో చైర్ మరియు ట్రస్టీ శ్రీ బిల్ గేట్స్ 2019వ సంవత్సరం నవంబరు నెల లో ఢిల్లీ ని సందర్శించిన సందర్భం లో సంతకాలు అయ్యాయి.
ఈ దిగువ న పేర్కొన్న రంగాల లో సహకారం ఈ సహకారపూర్వక ఒప్పందం పరిధి లోకి వస్తుంది:-
ఎ) తల్లులు, అప్పుడే పుట్టినటువంటి శిశువులు మరియు పిల్లల మరణాల రేటు ను తగ్గించడం, పోషణ సంబంధిత సేవల ను మెరుగుపరచడం కోసం టీకాలు వేయించడం, పౌష్టికాహార సేవల ను సమకూర్చడం మరియు అత్యవసర ప్రాథమిక స్వస్థత యొక్క నాణ్యత ను, వ్యాప్తి ని, పరిధి ని విస్తరించడం;
బి) కుటుంబ నియంత్రణ పద్ధతులలో నాణ్యత ను మరియు ఎంపిక ల విస్తృతి ని పెంచడం, ప్రత్యేకించి యువ మహిళల కు మార్పు సులభంగా సాధ్యపడే పద్ధతుల లభ్యత ను పెంచడం;
సి) టిబి, విఎల్, ఎల్ఎఫ్ ల వంటి ఎంపిక చేసిన సాంక్రామిక వ్యాధుల యొక్క భారాన్ని తగ్గించడం;
డి) బడ్జెటు తో పాటు ఆరోగ్య రంగ సిబ్బంది యొక్క నైపుణ్యాల ను వినియోగించుకోవడం, వారి యొక్క మేనేజ్ మెంట్, డిజిటల్ హెల్థ్, సప్లై చైన్ ల ను మరియు పర్యవేక్షక వ్యవస్థ లను శక్తివంతం చేయడం వంటి పార్శ్వాలు సహా ఆరోగ్య వ్యవస్థల ను పటిష్టపరచడం.
సహకారం యొక్క వివరాల ను మరింత గా విస్తృతం చేయటానికి, అలాగే ఈ సహకారపూర్వక ఒప్పంద పత్రం యొక్క అమలు తీరు ను పర్యవేక్షించటానికి ఒక ప్రోగ్రాం యాక్శన్ కమిటి ని ఏర్పాటు చేయడం జరుగుతుంది.(Visitor Counter : 139